থাইলেণ্ডত অনুষ্ঠিত হোৱা ষ্টুডেণ্টছ অলিম্পিক এছিয়ান গেমছত ত্ৰিপুৰা জনজাতি এলেকা স্বায়ত্ব শাসিত জিলা পৰিষদৰ ফুটবল দলটোৱে পাকিস্তানৰ দলটোক পৰাস্ত কৰিছে।
ঘৰুৱা থাইলেণ্ড দলটোৰ উপৰিও এই টু্নামেণ্টখনত ভাৰত, পাকিস্তান আৰু বাংলাদেশে অংশগ্ৰহণ কৰিছিল।
ত্ৰিপুৰা জনজাতি এলেকা স্বায়ত্ব শাসিত জিলা পৰিষদৰ ক্ৰীড়া আৰু যুৱ পৰিক্ৰমা বিভাগৰ কাৰ্যবাহী সদস্য পৰিক্ষিত মুৰাসিঙে আগৰতলা ৰেলৱে ষ্টেশ্যনত ছাত্ৰ ফুটবল দলটোক আদৰণি জনায়। এই দলটো এতিয়া সমগ্ৰ এছিয়াতে সৰ্বোৎকৃষ্ট ফুটবল দল হিচাপে পৰিগণিত হৈছে।
উল্লেখ্য যে ১৭ অনূৰ্ধ্বৰ এই দলটোত অধিকাংশ খেলুৱৈয়েই ত্ৰিপুৰাৰ। দলটোত হাৰিয়ানা আৰু দিল্লীৰ পৰা ৩ জনকৈ খেলুৱৈ সন্নিৱিষ্ট আছে। ক্ষিপুৰাৰ ছাত্ৰৰ ফুটবল দলটোৱে থাইলেণ্ডৰ পাট্টায়াত অনুষ্ঠিত প্ৰতিযোগিতাখনত পাকিস্তানক ৩-০ গ'লৰ ব্যৱধানত পৰাস্ত কৰিছিল।
ইয়াৰ পূৰ্বে দলটোৱে কোৱাৰ্টাৰ ফাইনেলত বাংলাদেশক আৰু ছেমি ফাইনেলত থাইলেণ্ডক ৭-০ৰ ব্যৱধানত পৰাস্ত কৰিছিল।
ত্ৰিপুৰা দলটোৰ কেপ্টেইন হৈছে উজ্জল দেববাৰ্মা আৰু ব্যৱস্থাপক হৈছে অনীল শৰ্মা।
স্মৰ্তব্য যে ইয়াৰ পূৰ্বে ত্ৰিপুৰা জনজাতি এলেকা স্বায়ত্ব শাসিত জিলা পৰিষদৰ ফুটবল দলটোৱে মণিপুৰ দলটোক পৰাস্ত কৰি চেম্পিয়ন হৈছিল।
অহা ৬ আগষ্টত নুৱাইৰ খুমুলৱাং প্ৰেক্ষাগৃহত এটা সম্বৰ্ধনা অনুষ্ঠান পাতি ত্ৰিপুৰা জনজাতি এলেকা স্বায়ত্ব শাসিত জিলা পৰিষদৰ ক্ৰীড়া আৰু যুৱ পৰিক্ৰমা বিভাগৰ তৰফৰ পৰা ফুটবল দলটোক সম্বৰ্ধনা জনোৱা হ'ব।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
